Segeža

Segeža on linn Karjalas, Segeža rajooni keskus. Linnaõigused sai 1943. aastal. Segeža tselluloosi- ja paberitehas kuulub Venemaa suuremate sekka. Piirkonnas oli mitu GULAGi süsteemi kuuluvat vangilaagrit (tuntud kui Segezhlag). Linnas asub parandusliku töö koloonia nr 7, kuhu saadeti 2011. aastal ka Mihhail Hodorkovski. Nõukogude Liidu 1989. aasta rahvaloenduse järgi elas linnas 38 207 inimest. Venemaa 2010. aasta rahvaloenduse järgi oli elanike arv 29 631.